Mamaspas

Mamaspas

Sian hata paspas na mar arti ompas. "Ma" di hata Mamaspas mar arti di ompaskon markali-kali. Di ompaskon ma batang ni eme on tu ayu pamaspasan anso marsarak eme sian batangna. Mamaspas on lanjutan sian mardege, ima  na mandege-dege batang ni eme. Lobi-lobi batang ni eme na mandege i, i palugut ma baru i ligi batang na adong dope emena anso i pas-pas sagogo-gogona tu hayu pamaspasan.

Pamaspasan on bontukna tarsongon sopo-sopo na menek. Tarupna sian bulung ni arambir na i susun. Pantar ni Pamaspasan on sian batan ni ayu na i susun inda sosot, anso bisa parlilisan ni eme na i paspas i tu amparan nadi toru.

Sian na Mamaspas on mabahat do eme na di  dapot. Mur bahat dapot eme i, mur bahat muse na isimpan i lungguk sangape na tarpangan tu Manyabi na ro.

https://repositori.kemdikbud.go.id/26199/1/Ensiklopedi.pdf